**ГЛОССАРИЙ**

АЙБ – бу шахснинг жиноят қонуни билан белгиланган ўзининг ижтимоий хавфли қилмиши ва унинг оқибатига нисбатан руҳий ва интеллектуал муносабатининг йиғиндиси ҳисобланади, яъни айб деганда шахснинг ўз қилмишига нисбатан субъектив руҳий муносабати тушунилади. Айб шахснинг содир этган ижтимоий хавфли қилмишга нисбатан руҳий муносабатини ифодалаш билан бирга, жиноят таркиби субъектив томонининг ядросини ташкил қилади, бироқ тўлалигича уни қамраб олмайди. Шу билан бирга айнан айб субъектив томоннинг зарурий белгисини ифодалаб беради ва агар айб мавжуд бўлмаган тақдирда, жиноят таркиби тулиқ мавжуд бўлмайди ва бу жиноий жавобгарликни келтириб чиқаришга асос бўлмайди. Ўз навбатида айб икки элемент асосида юзага келади: интелектуал ва иродавий. Уларнинг аҳамияти айнан шахснинг руҳий соғлик ҳолатида ўзи амалга ошираётган обьектив ҳаракатларини, хусусан, ўз ҳаракат ёки ҳаракатсизлигининг ижтимоий аҳамиятини, уларнинг оқибатларини (қилмиш натижасида юзага келган оқибат билан ҳаракат ёки ҳаракатсизлик ўртасидаги сабабий боғланишни), эҳтиёткорликка эга бўлиш, яъни оқибат юзага келишидан олдин улар ҳақида маълум бир даражада тахмин қила олиш, шунингдек, айрим холатларда ўта юқори диққат эътибор ва руҳий куч талаб қилинаётган тажриба, билим даражага эга бўлиш (интеллектуал ҳолат), мақсадга эришиш, оқибат келиб чиқиши учун ҳаракат қилиш ёки унга нисбатан бефарқ муносабатда бўлиш, у ёки бу оқибатни келиб чиқишини истамаслик (иродавий холат), ўз ҳиссиётларини ифода этиш, эмоционал ҳолатларни баҳолай олиш ва уни англашда ифодаланади. Айбнинг интеллектуал элементи ўзида содир этилаётган қилмишнинг барча юридик аҳамиятларини англайди ёки бундан имкониятга эга бўлади: тажовуз қилинаётган обьект ва предметнинг хусусиятларини, ҳаракат ёки ҳаракатсизликнинг характерини, зарарли оқибат даражаси ва хусусиятини. Айбнинг иродавий элементи бу жиноят субьектининг иродасига боғлиқ бўлган ҳолда ижтимоий хавфли қилмиш содир этилиши билан реал фаолиятни ўзгартириш мумкинлиги назарда тутилади. Иродавий элементнинг айбнинг қасддан жиноят содир этилиш шаклидаги ўрни олдиндан кўзлаб қуйилган мақсадга ёки натижага эришиш учун йўналтиришда ифодаланади, эҳтиётсизлик шаклида эса- шахснинг ижтимоий хавфли оқибатни юзага келтиришига унинг лоқайдлиги, эътиборсизлиги сабаб бўлади. Эҳтиётсизликдаги иродавий элементнинг асосий хусусияти шундаки, бунда шахс юзага келаётган ижтимоий хавфли оқибатни бартараф этиш учун руҳий куч сарфлаб уни олдини олиш имкониятига эга бўлса-да, бундай қилмайди.

А.— жавобгарликка тортишнииг зарур шарти Жиноят содир этганликда айбланаётган ҳар бир шахс қонуний тартибда иши судда ошкора кўриб чиқилиб, аниқланмаганига қадар А.ли эмас, деб ҳисобланади (ЎзР Конституциясининг 26-моддаси). Жиноят содир этишда А. дор деб топилган шахс қонунда белгиланган ҳуқуқлардан фойдаланади ва мажбуриятларни бажаради Жиноят содир этишда А.дор бўлган шахсга нисбатан қўлланиладиган жазоёки бошқа ҳуқуқий таъсир чораси одилона бўлиши, яъни жиноятнинг оғир-енгиллигига, шахснинг ижтимоий хавфлилик даражасига мувофиқ бўлиши лозим. Ҳеч ким айнан битта жиноят учун икки марта жавобгарликка тортилиши мумкин эмас (ЎзР ЖКнинг 8-моддаси). Маълум ёшга тўлган, ақли расо шахс қонунда белгиланган тартибда А.и исботланган ва ЎзР ЖК билан тақиқланган ижтимоий хавфли қилмиш (ҳаракат ёки ҳаракатсизлик)ни қасддан ёки эҳтиётсизлик орқасиди содир этишда А.ли деб топилиши мумкин. Агар шахс ўз қилмишининг ижтимоий хавфлилик хусусиятини англамаган ёки унинг ижтимоий хавфли оқибатларига кўзи етмаган ва иш ҳолатларига кўра кўзи етиши мумкин ва лозим ҳам бўлмаган бўлса, бундай қилмиш А.сиз ҳолда содир этилган деб топилади. Жиноят содир этишдан ихтиёрий қайтиш шахснинг жавобгарлигини ва уни А.ли деб топишни истисно қилади. Жиноятни охирига етказишдан ихтиёрий қайтган шахс, агар амалда содир этган қилмишида бошқа жиноят таркибининг барча аломатлари бўлса, шу жиноят учун жавобгарликка тортилиши ва А.ли деб топилиши мумкнн. ЎзР ЖПК 2-моддаси талабига кўра А.и бўлмаган ҳеч бир шахс жиноий жавобгарликка тортилмаслиги ва хукм қилинмаслиги шарт. (11)

* **АЙБ УЧУН ЖАВОБГАРЛИК ПРИНЦИПИ -** ушбу принцип Ўзбекистон Республикаси Жиноят кодексининг 9- моддасида белгиланган бўлиб, унга кўра: “Шахс қонунда белгиланган тартибда айби исботланган ижтимоий хавфли қилмишлари учунгина жавобгар бўлади.” Айб учун жавобгарлик принципи биринчидан, жиноят содир этганликда айбдор шахснинг шахсий (индивидуал) жавобгарлигини; иккинчидан, фақат қасд ва эхтиётсизлик шаклидаги жиноят содир этган жисмоний шахсларнинг жиноий жавобгарликка тортилишини англатади. Яъни, шахс айби бўлган жинояти учунгина жавоб беради, айби бўлмаган шахс жиноий жавобгарликка тортилмайди. Айб учун жавобгарлик принципи – “Ижтимоий хавфли қилмиш ва унинг окибатига нисбатан шахсий айби аникланмаган ҳеч бир шахс жиноий жавобгарликка тортилмайди”,- деган қоидани мустаҳкамлайди. Бу қоида кадимги Рим ҳуқуқида ҳам мавжуд бўлиб, қуйидаги формула орқали ифодаланади: “Nullum crimen, nulla poena sine cupla” – “ Айбсиз жиноят ҳам, жазо ҳам бўлмайди”, деган маънони билдиради. Айб учун жавобгарлик принципи *субъектив жиҳатдан* шахснинг ўз ижтимоий хавфли қилмиши ва унинг окибатига нисбатан руҳий муносабатини англатса, *объектив жиҳатдан* жиноят қонунида айби бўлмаган шахснинг жиноий жавобгарликка тортилмаслиги белгилаб қуйилганлигида ифодаланади. Айб учун жавобгарлик принципи – ижтимоий хавфли қилмиш ва унинг окибатига нисбатан айби исботланган шахсгина жиноий жавобгарликка тортилишини билдиради.
* **АЙБ ЭЪЛОН ҚИЛИШ** - айбланувчи сифатида ишга жалб қилиш ҳақидаги қарорни айбланувчига эълон қилиш. Муайян шахс томонидан қилинган жиноят ҳақида етарли далиллар тўплангандан сўнг ЎзР ЖПКнинг 46, 98—100- ва 110-моддаларига биноан қарор чиқарилиб, унда айбланувчига қўйилаётган айб аниқ кўрсатилади. Айб эълон қилувчи шахс айбланувчига айб ҳамда қўлланилаётган қонун мазмунини, унинг ўзини ҳимоя қилиш учун зарур процессуал хуқуқларини тушунтириб бериши шарт. Айбланувчи мазкур қарор билан танишгач эьлон қилинган айбнинг барча бандлари бўйича сўроқ қилиниб, ўз айбига иқрорми, йўқми эканлиги аниқланади. Тергов тугагунга қадар айбланувчининг асосли илтимослари бажарилади, важлар текшириб кўрилади.
* **АЙБИНИ БЎЙНИГА ОЛИШ ТЎҒРИСИДАГИ АРЗ** — ариза берувчининг ўзи содир этган жинояти тўғрисида у шу жиноятни содир этишда гумон қилинмасдан ва унга айблов эълон қилинмасдан олдин берган хабари (ЎзР ЖПК, 113-модда).А.б.о.т.а.оғзаки ёки ёзма бўлиши мумкин. Суруштирувчи, терговчи, прокурор ёки суд оғзаки хабарномани баённомада акс эттиради. Унга арз қилувчининг шахсига доир маълумотлар киритилади ва арзнинг мазмуни биринчи шахс номидан баён қилинади, баённомага арз қилувчи ва суриштирувчи, терговчи, прокурор ёки судья имзо чекади. А.б.о.т.а. ушбу Кодекснинг 322-моддаси 1-қисми (5-банди) талабига кўра жиноят ишини қўзғатишга асослардан биридир. Бундай арз жазони енгиллаштирувчи ҳолат, деб топилиши шарт.
* **АЙБЛОВ** — муайян жиноийқилмишни содир этганликда шахснинг айбдорлигини исботлаш мақсадида қилинган ҳаракат. А. шахсни жиноят ишида айбланувчи тариқасида иштирок этишга жалб қилиш тўғрисидаги терговчи ёки прокурорнинг қарорида баён қилинади (ЎзР ЖПК 361-модда). А.ни ўзгартириш, тугатиш, тўлдириш ва тугатилган А. ни қайта тиклаш тартиблари ушбу Кодекснинг 362 ва 363-моддаларида назарда тутилган. А.ни 1) судда кўрилаётган жиноят ишида қатнашаётган прокурор давлат номидан: 2) жамоат бирлашмалари ва жамоалар суд муҳокамасида жамоат айбловчиси тариқасида иштирок этиш учун юборган вакил — жамоат номидан ва 3) жабрланувчи шахсан ўзи ёки вакили орқали қувватлаши мумкин. Прокурор давлат айбловчиси тариқасида суд мажлисида аниқланган ҳолатларга қараб А.ни қувватлаш, ўзгартириш ёки А.дан воз кечиш хусусида ўз фикрини судга ёзма тариқада топшириши лозим. Жамоат айбловчиси А.нинг исботлангани ҳақида судда фикр беришга ва А. дан воз кечишга ҳақли. Жамоат бирлашмаси, жамоа ўзи йўллаган жамоат айбловчисини хоҳлаган вақтда чақириб олиши ёки уни бошқа вакил 6илан алмаштириши мумкин. Жабрланувчи айбланаётган шахс билан ярашишга ҳақли.
* **АЙБЛОВ ХУЛОСАСИ** *–* тергов натижасида аниқланган холатлар ва айб мазмуни баён этилган процессуал ҳужжат. Айбланувчи ва унингҳимоячисини жиноят ишидаги барча м.атериаллар билан таништириб бўлгач, терговчи, башарти ишни судга юбориш учун етарли асослар борлиги тўғрисидаги фикри ўзгармаган бўлса, А.х. тузади. А.х. тавсиф, асослантириш ва хулосақисмларидан иборат бўлади. Тавсиф қисмида дастлабки терговда аниқланган ҳолатлар, жабрланувчи, шунингдек айбланувчи тўғрисидаги маълумотлар; айбланувчининг айбдорлигини тасдиқловчи далиллар, айбланувчининг ўзини ҳимоя қилиш учун келтирганважлари ва уларни текшириш натижалари баён қилинади. Хулоса қисмида айбланувчининг шахси тўғрисидаги маълумотлар келтирилади ҳамда эълон қилинган айбловнингмазмуниЖКнинг шу жиноятни назарда тутган моддаси ёки моддаларини кўрсатган ҳолда баён қилинади.А.х.да баён қилинган ҳолатларни тасдиқловчи иш саҳифалари кўрсатилиши керак. А.х. қаерда ва қачон тузилганлиги кўрсатилиб, терговчи томонидан имзоланади (ЎзР ЖПК, 379-модда). А.х.га терговчининг фикрича суд мажлисига чақирилиши лозим бўлган шахсларнинг рўйхати, шунингдек қўлланилган эҳтиёт чоралари, гумон қилинувчи ва айбланувчи қанча вақт қамоқда сақланганлиги тўғрисидаги, ашёвий далиллар, фуқаровий даъвони ва бирор-мулкнинг мусодара қилиниши эҳтимолини таъминлаш чоралари, суд чиқимлари тўғрисидаги маълумотлар илова қилинади. Терговчи А.х.ни имзолаганидан кейин жиноят ишини дарҳол прокурорга юборади (ЎзР ЖПК 380—381-моддалар)
* **АЙБНИНГ ШАКЛЛАРИ-** Жиноят кодексида назарда тутилган ижтимоий хавфли қилмишни қасддан ёки эҳтиётсизлик орқасида содир этган шахс жиноят содир этилишида айбдор деб топилиши мумкин. Айб шакли – бу жиноят қонунчилигига асосан жиноят содир этган шахснинг у содир этган қилмишига нисбатан ирода этиш ва мазкур харакатларни англай олиш йиғиндиси хисобланади. Ўз навбатида қонунчиликка биноан айб икки шаклдан – қасд ва эхтиётсизлик шаклларидан иборат бўлиб, улар ҳам ўз навбатида бир неча турларга бўлиниб кетади. Қасднинг турларига биз тўғри қасд ва эгри қасдни киритишимиз мумкин. (ЖК 21-моддаси), эҳтиётсизлик ўз навбатида – ўз-ўзига ишониш ва бепарволик каби турлага бўлиниши мумкин ( ЖК 22-моддаси). Айб юридик маънода фақат қонуншунос томонидан берилган шакл ва турларда мавжуд бўлиши мумкин. Ўз навбатида қонуншунос жиноят содир этишда ҳам қасд, ҳам эҳтиётсизлик мавжуд бўлган Мураккаб айбли – айб шаклини ҳам белгилаб берган. Бунда содир этилган ҳаракатга нисбатан қасд, юзага келган оқибатга нисбатан эҳтиётсизлик бўлиши мумкин. Айбдор ҳар қандай ижтимоий хавфли қилмишни содир этишда тажовуз қай тарзда ифодаламасин, у ёки қасддан, ёки эҳтиётсизлик шаклидаги бўлиши мумкин. Айбнинг жиноят қонунчилигида шаклларга ажратилиши айбдор содир этган ижтимоий хавфли қилмишнинг чегарасини белгилаб беради.
* **АЙБСИЗЛИК ПРЕЗУМПЦИЯСИ -** айбдорнинг жинояти қонунийтартибда исбот қилинмагунча, уни айбсиз деб фараз қилиш. Гумон қилинувчи, айбланувчи ёки судланувчи унинг жиноят содир этишда айбдорлиги қонунда назарда тутилган тартибда исботлангунга ва қонуний кучга кирган суд ҳукми билан аниқлангунга қадар айбсиз ҳисобланади, Гумон қилинувчи, айбланувчи ёки судланувчи ўзининг айбсизлигини исботлаб бериши шарт эмас. ЎзР ЖПКнинг 23-моддасида кўрсатилишича, айбдорликка оид барча шубҳалар, башарти уларни бартараф этиш имкониятлари тугаган бўлса, гумон қилинувчи, айбланувчи ёки судланувчининг фойдасига ҳал қилиниши лозим. Қонун қўлланилаётганда келиб чиқадиган шубҳалар ҳам гумон қилинувчининг, айбланувчининг, судланувчининг фойдасига ҳал қилиниши керак.
* **АЙБСИЗЛИК ПРЕЗУМПЦИЯСИ -** айбдорнинг жинояти қонунийтартибда исбот қилинмагунча, уни айбсиз деб фараз қилиш. Гумон қилинувчи, айбланувчи ёки судланувчи унинг жиноят содир этишда айбдорлиги қонунда назарда тутилган тартибда исботлангунга ва қонуний кучга кирган суд ҳукми билан аниқлангунга қадар айбсиз ҳисобланади, Гумон қилинувчи, айбланувчи ёки судланувчи ўзининг айбсизлигини исботлаб бериши шарт эмас. ЎзР ЖПКнинг 23-моддасида кўрсатилишича, айбдорликка оид барча шубҳалар, башарти уларни бартараф этиш имкониятлари тугаган бўлса, гумон қилинувчи, айбланувчи ёки судланувчининг фойдасига ҳал қилиниши лозим. Қонун қўлланилаётганда келиб чиқадиган шубҳалар ҳам гумон қилинувчининг, айбланувчининг, судланувчининг фойдасига ҳал қилиниши керак.
* **Жиноят –** содир этилиши жиноят кодекси билан тақиқланган айбли ижтимоий ҳавфли қилмиш(ҳаракат ва ҳаракатсизлик)(ЖК 14-модда)
* **Жиноятга тайёргарлик кўриш** - шахснинг қасддан қилинадиган жиноятни содир этиш ёки яшириш учун шарт-шароит яратувчи қилмиши ўзига боғлиқ бўлмаган ҳолатларга кўра содир этилиши бошлангунга қадар тўхтатилган қилмиш.
* **Иштирокчиликнинг шакллари** – Жиноят содир этилишида муайян шахсларнинг бирга иштирок этиши.